ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇକୋନୋମିକ ଟାଇମ୍ସର ବିଶ୍ଵ ବାଣିଜ୍ୟ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ସମ୍ବୋଧନ
ଉଚିତ କଥା କହିବାରେ କୌଣସି କ୍ଷତି ନାହିଁ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇକୋନୋମିକ ଟାଇମ୍ସର ଗ୍ଲୋବାଲ ବିଜନେସ ଶିଖର ସମ୍ମିଳନୀକୁ ଶୁକ୍ରବାର ଦିନ ସମ୍ବୋଧିତ କରିଥିଲେ । ଗୋ୍ଲବାଲ ବିଜନେସ ଶିଖର ସମ୍ମିଳନୀର ବିଷୟବସ୍ତୁ ଥିଲା ‘ସୃଜନ ପାଇଁ ସହଯୋଗ: ଖଣ୍ଡିତ ବିଶ୍ୱରେ ନିରନ୍ତର ବିକାଶ’ ।
ଏହି ସମ୍ମିଳନୀରେ ବିଶ୍ୱର ବିଭିନ୍ନ ସ୍ଥାନରୁ ଆସିଥିବା ପ୍ରତିନିଧି ଦଳକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ନିରନ୍ତର ବିକାଶ କ୍ଷେତ୍ରରେ ସୃଜନ ପାଇଁ ସହଯୋଗ ସଂପ୍ରତି ସ୍ଥିତିର ଆବଶ୍ୟକତା ଏବଂ ଭବିଷ୍ୟତର ଆଧାର । ସୃଜନ ପାଇଁ ସହଯୋଗ ଏକ ପୁରାତନ ଉକ୍ତି ଯାହାର ସବୁ ସମୟରେ ଗୁରୁତ୍ୱ ରହିଛି ବୋଲି ସେ କହିଥିଲେ । ପ୍ରତ୍ୟେକ ଯୁଗରେ ଆମେ ନୂତନ ଆହ୍ୱାନର ସମ୍ମୁଖୀନ ହୋଇଥାଉ ଯାହା ସହଯୋଗ କରିବାର ଆମର ଭାବନାକୁ ଆହୁରି ଅଧିକ ମଜବୁତ କରିଥାଏ ବୋଲି ସେ ଗୁରୁତ୍ୱାରୋପ କରିଥିଲେ । ସେ କହିଥିଲେ ଯେ ସଂପ୍ରତି ‘କୋଭିଡ-19’ ନୋଭେଲ କରୋନା ଭୂତାଣୁ ଭାବେ ବିଶ୍ୱ ସମ୍ମୁଖରେ ଏକ ଆହ୍ୱାନ । ସେ କହିଥିଲେ ଯେ ଆମକୁ ମିଳିତ ଭାବେ ଏହି ଆହ୍ୱାନର ମୁକାବିଲା କରିବା ଏବଂ ସହଯୋଗ କରିବାର ସଂକଳ୍ପ ଶକ୍ତି ସହିତ ବିଜୟଲାଭ କରିବାକୁ ହେବ ।
ପ୍ରଧାନମନ୍ତ୍ରୀ କହିଥିଲେ ଯେ ଏଭଳି ଏକ ସମୟ ଥିଲା ଯେତେବେଳେ ଏକ ବିଶେଷ ବର୍ଗର ଭବିଷ୍ୟତବାଣୀ ଅନୁସାରେ ସବୁକିଛି ଚାଲିଥିଲା ଏବଂ ସେମାନଙ୍କ ମତାମତକୁ ସର୍ବୋପରି ବୋଲି ଧରିନିଆଯାଉଥିଲା । ସେ କହିଥିଲେ ଯେ ଜ୍ଞାନ କୌଶଳର ବିକାଶ ଏବଂ ଗଣତାନ୍ତ୍ରିକ ବ୍ୟବସ୍ଥାରେ ବର୍ତ୍ତମାନ ସମାଜରେ ପ୍ରତ୍ୟେକ ବର୍ଗର ଲୋକମାନଙ୍କର ମତାମତ ଗୁରୁତ୍ୱପୂର୍ଣ୍ଣ ।
ପ୍ରଧାନମନ୍ତ୍ରୀ କହିଥିଲେ ଯେ ଆମ ସମ୍ମୁଖରେ ପୂର୍ବରୁ ଚାଲିଥିବା ମାଗର୍ର ଅନୁସରଣ କରିବା ଅବା ନିଜ ରାସ୍ତା ନିଜେରି କରିବାର ବିକଳ୍ପ ଥିଲା । କିନ୍ତୁ ଆମେ ଏକ ନୂତନ ମାର୍ଗରେ ଆଗକୁ ଅଗ୍ରସର ହେଲୁ ଯେଉଁଥିରେ ଲୋକମାନଙ୍କ ଆକାଂକ୍ଷାକୁ ସର୍ବୋଚ ସମ୍ମାନ ପ୍ରଦାନ କରାଗଲା ।
ଶ୍ରୀ ମୋଦୀ କହିଥିଲେ ଯେ ଉଚିତ କଥା କହିବା ପାଇଁ ପଛଘୁଞ୍ଚା ଦେବାର କୌଣସି ଆବଶ୍ୟକତା ନାହିଁ । କିନ୍ତୁ ଏଭଳି ଏକ ବର୍ଗ ଅଛନ୍ତି ଯେଉଁମାନେ ଅନ୍ୟମାନଙ୍କ ଦ୍ୱାରା ଉଚିତ କାର୍ଯ୍ୟକୁ ଘୃଣା କରନ୍ତି ଏବଂ ତାହାଦ୍ୱାରା ବିରକ୍ତି ପ୍ରକାଶ କରନ୍ତି । ଯେତେବେଳେ ଯଥାସ୍ଥିତିରେ ପରିବର୍ତନ ହୁଏ ସେତେବେଳେ ସେହିଭଳି ଲୋକମାନେ ସଠିକ କାର୍ଯ୍ୟରେ ମଧ୍ୟ ବାଧା ସୃଷ୍ଟି କରିଥାନ୍ତି ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଶରଣାର୍ଥୀମାନଙ୍କ ଅଧିକାରଗୁଡିକ ବିଷୟରେ ଦୁନିଆକୁ କହୁଥିବା ଲୋକମାନେ ଶରଣାର୍ଥୀମାନଙ୍କ ପାଇଁ ସିଏଏର ବିରୋଧ କରୁଛନ୍ତି । ଯେଉଁ ଲୋକମାନେ ଦିନ ରାତି ସମ୍ବିଧାନ ପାଇଁ କାନ୍ଦୁଥିଲେ ସେମାନେ ଜାମ୍ମୁ-କାଶ୍ମୀରରେ ଧାରା 370 ଭଳି ଅସ୍ଥାୟୀ ବ୍ୟବସ୍ଥାକୁ ଉଚ୍ଛେଦ କରି ସମ୍ବିଧାନ କାର୍ଯ୍ୟକାରୀ କରିବା ନେଇ ବିରୋଧ କରିଥିଲେ ।
ରାମଚରିତ ମାନସର ଏକ ପଂକ୍ତିକୁ ଉଦ୍ଧୃତ କରି ପ୍ରଧାନମନ୍ତ୍ରୀ କହିଥିଲେ ଯେ ‘ବାସ୍ତବରେ କାର୍ଯ୍ୟ କରିବା ତୁଳନାରେ ପ୍ରଚାର କରିବା ସହଜ ଅଟେ’ । ସେ କହିଥିଲେ ଯେ ଦେଶ ନିର୍ମାଣ, ଦେଶର ବିକାଶ, ପ୍ରଶାସନର ଦୃଢ ବିଶ୍ୱାସ, ସୁବିଧାଜନକ ନୁହେଁ । ସଠିକ କାର୍ଯ୍ୟ କରିବା ପାଇଁ ଦୃଢ ବିଶ୍ୱାସ, ସ୍ଥିତାବସ୍ଥା ଭାଙ୍ଗିବାକୁ ଦୃଢ ବିଶ୍ୱାସ ରଖିବା ପାଇଁ ସେ କହିଥିଲେ ।
ପ୍ରଧାନମନ୍ତ୍ରୀ ସରକାରଙ୍କ ଦ୍ୱାରା ଦେଶର ସମସ୍ତ ବ୍ୟବସ୍ଥାକୁ ପୁରାତନ ବିଚାରଧାରାରୁ ଏବଂ ନିଷ୍କ୍ରିୟତା ମୁକ୍ତ କରିବା ଭଳି ଡିବିଟି, ରେରା ଆଇନ, ଆଇବିସି, ମୁଦ୍ରା ଯୋଜନା, ପ୍ରତିରକ୍ଷା କର୍ମଚାରୀମାନଙ୍କ ପ୍ରମୁଖ ପଦ ବୃଦ୍ଧି ଭଳି କାର୍ଯ୍ୟଗୁଡିକ ସହିତ ସାଧାରଣ ବର୍ଗର ଗରିବଙ୍କ ପାଇଁ 10 ପ୍ରତିଶତ ଆରକ୍ଷଣ ବ୍ୟବସ୍ଥା ଆଦି ଉପରେ ଆଲୋକପାତ କରିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ 2014 ପରଠାରୁ ସହଯୋଗ ମନୋଭାବ, କାର୍ଯ୍ୟରେ ସହଯୋଗ ସହିତ ମିଳିତ ବିଚାରଧାରାକୁ ନେଇ ଦେଶ ଆଗକୁ ଅଗ୍ରସର ହୋଇଛି । ସଂପ୍ରତି ଭାରତ ନିରନ୍ତର ବିକାଶର ଏକ ଉଦାହରଣ ହୋଇପାରିଛି ଯାହା ସଂପୂର୍ଣ୍ଣ ବିଶ୍ୱ ପାଇଁ କଲ୍ୟାକାରୀ । ଏକବିଂଶ ଶତାବ୍ଦୀର ଭାରତ ଅନେକ କିଛି ଅନୁଭୂତି ସାଉଁଟିଛି ଏବଂ ଦେଶର ଜନସାଧାରଣଙ୍କ କଲ୍ୟାଣ ପାଇଁ କାର୍ଯ୍ୟ କରିବାକୁ ସର୍ବଦା ପ୍ରାଥମିକତା ଦେଇଆସିଛି ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ ବିଭିନ୍ନ କ୍ଷେତ୍ରରେ କରାଯାଇଥିବା ବିକାଶମୂଳକ କାର୍ଯ୍ୟ ଉପରେ ଆଲୋକପାତ କରି କହିଥିଲେ ଯେ ବିଗତ ଛଅ ବର୍ଷ ମଧ୍ୟରେ ଜାତୀୟ ରାଜପଥ ନିର୍ମାଣ, ରେଳବାଇର ବିଦ୍ୟୁତିକରଣ, ବିମାନ ବନ୍ଦରଗୁଡିକର ଦକ୍ଷତା ବୃଦ୍ଧି, ପ୍ରମୁଖ ବନ୍ଦରଗୁଡିକରେ ଅଧିକ କାର୍ଗୋ ଆସିବା କ୍ଷେତ୍ରରେ ବିକାଶ ଏବଂ ପ୍ରମୁଖ ବନ୍ଦରଗୁଡିକରେ ଟର୍ଣ୍ଟ ଆରାଉଣ୍ଡ ସମୟ ହ୍ରାସ କରାଯାଇଛି । ଏହା ବିଭିନ୍ନ ବିଭାଗ ମଧ୍ୟରେ ଥିବା ପାର୍ଥକ୍ୟକୁ ଦୂର କରାଯାଇ ସହଯୋଗ ଉପରେ ଗୁରୁତ୍ୱ ପ୍ରଦାନ କରାଯାଇଥିବାରୁ ଏହା ସମ୍ଭବ ହୋଇପାରିଛି ବୋଲି ପ୍ରଧାନମନ୍ତ୍ରୀ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଅର୍ଥନୈତିକ କିମ୍ବା ସାମାଜିକ, ସଂପ୍ରତି ଦେଶ ଏକ ବୃହତ୍ତ ପରିବର୍ତ୍ତନ ସ୍ତର ଦେଇ ଗତିକରୁଛି । ବିଗତ କିଛି ବର୍ଷରେ ବୈଶ୍ୱିକ ସ୍ତରରେ ଆର୍ଥିକ ମାନ୍ଦାବସ୍ଥା ସତ୍ତ୍ୱେ ଭାରତ ବୈଶ୍ୱିକ ଅର୍ଥନୈତିକ ବ୍ୟବସ୍ଥାର ଏକ ସମୃଦ୍ଧ ଅଂଶ ହୋଇପାରିଛି । ବର୍ତ୍ତମାନ ସ୍ଥିତିରେ ଅର୍ଥନୀତି କ୍ଷେତ୍ରରେ ଭାରତ ବିଶ୍ୱରେ ୫ମ ସର୍ବବୃହତ ସ୍ଥାନରେ ରହିଛି । ମାତ୍ର 6-7 ବର୍ଷ ପୂର୍ବେ ଭାରତ 11 ନମ୍ବରରେ ଥିଲା । ଏହି ସ୍ୱଳ୍ପ ସମୟ ମଧ୍ୟରେ ଆମେ ପଞ୍ଚମ ସ୍ଥାନରେ ପହଂଚି ପାରିଛୁ ବୋଲି ସେ କହିଥିଲେ ।
5 ଡଲାର ଟ୍ରିଲିୟନର ଆର୍ଥିକ ଲକ୍ଷ୍ୟ ହାସଲ କରିବା ଦିଗରେ ଚାରୋଟି ବିଭିନ୍ନ ସ୍ତରରେ ବର୍ତ୍ତମାନ ସରକାର କାର୍ଯ୍ୟ କରୁଛନ୍ତି ବୋଲି ପ୍ରଧାନମନ୍ତ୍ରୀ ଘୋଷଣା କରିଥିଲେ ।
ପ୍ରଥମ- ବେସରକାରୀ କ୍ଷେତ୍ରଗୁଡିକ ସହ ସଂଯୋଗ
ଦ୍ୱିତୀୟ- ସ୍ୱଚ୍ଛ ପ୍ରତିଯୋଗୀତା
ତୃତୀୟ- ସମ୍ପଦ ସୃଷ୍ଟି
ଏବଂ ଚତୁର୍ଥ- ପୁରାତନ ଆଇନଗୁଡିକୁ ସମାପ୍ତ କରିବା
ସେ ଆହୁରୀ ମଧ୍ୟ କହିଥିଲେ ଯେ ସରକାର ଏକ ମାର୍ଗଦର୍ଶିକା ପ୍ରସ୍ତୁତ କରିଛନ୍ତି ଯାହାଦ୍ୱାରା 100 ଲକ୍ଷ କୋଟିରୁ ଅଧିକ ଅର୍ଥ ଭିତ୍ତିଭୂମି କ୍ଷେତ୍ରରେ ଏବଂ ଶକ୍ତିଶାଳୀ ପ୍ରଗତିଶୀଳ ବ୍ୟବସ୍ଥା ଯାହା ଜନସାଧାରଣ-ବେସକାରୀ କ୍ଷେତ୍ରର ଅଂଶୀଦାର ଜରିଆରେ ଦେଶର ବିକାଶ କରାଯାଇପାରିବ । ସରକାର ଅର୍ଥବ୍ୟବସ୍ଥା କ୍ଷେତ୍ରରେ ଅଧିକରୁ ଅଧିକ କ୍ଷେତ୍ରକୁ ବେସରକାରୀ କ୍ଷେତ୍ର ପାଇଁ ଖୋଲୁଛନ୍ତି ବୋଲି ସେ କହିଥିଲେ ।
ସେ କହିଥିଲେ ଯେ ସ୍ୱଚ୍ଛ ପ୍ରତିଯୋଗୀତା, ଭ୍ରଷ୍ଟାଚାର ଏବଂ ପ୍ରିୟା ପ୍ରୀତି ତୋଷଣକୁ ଗୁରୁତ୍ତର ଭାବେ ନିଆଯିବ । ସରକାର ସରଳୀକରଣ, ଯୁକ୍ତିସଙ୍ଗତ ଏବଂ ପାରଦର୍ଶିତା ଉପରେ ଗୁରୁତ୍ୱ ପ୍ରଦାନ କରୁଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ଆଜି, ଭାରତ ହେଉଛି ବିଶ୍ୱର ସେହି ପ୍ରମୁଖ ଦେଶ ମଧ୍ୟରୁ ଅନ୍ୟତମ ଯେଉଁଠାରେ କର୍ପୋରେଟ ଟ୍ୟାକ୍ସ ସବୁଠାରୁ କମ ରହିଛି ଏବଂ ମାତ୍ର 5 ବର୍ଷ ମଧ୍ୟରେ ଇଜ ଅଫ ଡୁଇଂଗ ବିଜନେସ ର୍ୟାକିଂଗରେ 77ତମ ର୍ୟାଙ୍କରେ ପହଂଚି ପାରିଛୁ । 2019 ରେ ଦେଶରେ ପାଖାପାଖି 48 ବିଲିୟନ ଡଲାରର ପ୍ରତ୍ୟକ୍ଷ ବିଦେଶୀ ପୁଂଜି ନିବେଶ ହୋଇଛି ଯାହା 16 ପ୍ରତିଶତରୁ ଅଧିକ ଅଭିବୃଦ୍ଧି ହୋଇଛି । ଏହିଭଳି 19 ବିଲିୟନ ଡଲାରର ଘରୋଇ ଇକ୍ୱିଟି ଏବଂ ଭେନ୍ଚର କ୍ୟାପିଟାଲ ଇନଭେଷ୍ଟମେଣ୍ଟ ପୂର୍ବ ବର୍ଷ ଭାରତକୁ ଆସିଛି । ଏହା ମଧ୍ୟ 53 ପ୍ରତିଶତରୁ ଅଧିକ ବୃଦ୍ଧି ପାଇଛି ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ସରକାର ସମସ୍ତ ହିତାଧିକାରୀମାନଙ୍କ ସହ ଲଗାତାର ସଂପର୍କରେ ଅଛନ୍ତି, ଲଗାତାର ଫିଡବ୍ୟାକ ମଧ୍ୟ ସଂଗ୍ରହ କରୁଛନ୍ତି, ପ୍ରତ୍ୟେକ ସ୍ତରରେ ବଡ ନିଷ୍ପତ୍ତି ନେଉଛନ୍ତି । ସେ କହିଥିଲେ ଯେ ଦେଶକୁ ଯଥାସ୍ଥିତିରୁ ମୁକ୍ତ କରି ଆମେ କେବଳ ରାଷ୍ଟ୍ରୀୟ ସ୍ତରରେ ନୁହେଁ ବରଂ ଅନ୍ତର୍ରାଷ୍ଟ୍ରୀୟ ସ୍ତରରେ ମଧ୍ୟ ସହଯୋଗ ଜରିଆରେ ନିର୍ମାଣ ଆଡକୁ ଅଗ୍ରସର ହେଉଛୁ । ପ୍ରଧାନମନ୍ତ୍ରୀ ଅନ୍ତର୍ରାଷ୍ଟ୍ରୀୟ ସୌର ସନ୍ଧି, ବିପତ୍ତି ପ୍ରତିରୋଧ ସଂରଚନା ସହଯୋଗିତା ଭଳି ଅନ୍ତର୍ରାଷ୍ଟ୍ରୀୟ ସ୍ତରର ପ୍ରତିଷ୍ଠାନଗୁଡିକର ନିର୍ମାଣ କ୍ଷେତ୍ରରେ ଭାରତର ଭୂମିକା ବିଷୟରେ ଆଲୋକପାତ କରିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଏକବିଂଶ ଶତାବ୍ଦୀ ଅନେକ ସମ୍ଭାବନାରେ ପରିପୂର୍ଣ୍ଣ । ଏହି ସମ୍ଭାବନାଗୁଡିକ ମଧ୍ୟରେ ଆଜି ଏକ କମନ ଗ୍ଲୋବାଲ ସ୍ୱର କ୍ଷେତ୍ରରେ ପଛୁଆ ଅନ୍ୟତମ । ସଂପ୍ରତି ବିଶ୍ୱ ସମ୍ମୁଖରେ ଏକ ପ୍ରଶ୍ନ ଯେ ଯେକୋ÷ଣସି ପରିବର୍ତ୍ତିତ ପରିସ୍ଥିତିଗୁଡିକରେ ଖାପଖୁଆଇବା କିମ୍ବା ଏକ ନୂତନ ମାର୍ଗ ପ୍ରସ୍ତୁତ କରିବା ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ପରିବର୍ତ୍ତିତ ବୈଶ୍ୱିକ ପରିସ୍ଥିତି ମଧ୍ୟରେ ଭାରତ ବ୍ୟାପକ ପରିବର୍ତ୍ତନ କରିସାରିଛି । ଏଭଳି ଏକ ସମୟ ଥିଲା ଯେତେବେଳେ ଭାରତ ଓ ଅନ୍ୟ ଦେଶଗୁଡିକ ପରସ୍ପର ମଧ୍ୟରେ ସମାନ ବ୍ୟବଧାନ ରଖି ନିରପେକ୍ଷ ଥିଲେ । ଅନ୍ୟ ଦେଶମାନଙ୍କ ସହ ସମାନ ବନ୍ଧୁତ୍ୱ ସ୍ଥାପନ କରି ଭାରତ ଆଜି ମଧ୍ୟ ନିରପେକ୍ଷ ରହିଛି ବୋଲି ସେ କହିଥିଲେ । ସେତେବେଳେ ଅନ୍ୟ ଦେଶମାନଙ୍କ ସହ ଦୂରତ୍ୱ ରକ୍ଷା କରି ନିଜକୁ ବଂଚାଇବା ପାଇଁ ପ୍ରଚେଷ୍ଟା କରାଯାଇଥିଲା । ଆଜି ଆମେ ବନ୍ଧୁତ୍ୱକୁ ରକ୍ଷା କରି ପରସ୍ପର ସହିତ ପାଦ ମିଳାଇ ଚାଲିବାର ପ୍ରଚେଷ୍ଟା କରୁଛୁ । ଏହା ଭାରତର ବିଦେଶ ନୀତି, ଭାରତର ଆଜିର ଆର୍ଥିକ ନୀତି ବୋଲି ସେ କହିଥିଲେ ।
ମହାତ୍ମା ଗାନ୍ଧୀଙ୍କର ଉକ୍ତିରୁ ଉଦ୍ଧୃତ ‘ମୁଁ ଭାରତର ଉତ୍ଥାନ ଚାହେଁ ଯାହାଦ୍ୱାରା ସଂପୂର୍ଣ୍ଣ ବିଶ୍ୱ ଲାଭାନ୍ୱିତ ହୋଇପାରିବ’ ଏବଂ ଏହି ଉକ୍ତିରେ ବୈଶ୍ୱିକରଣ କ୍ଷେତ୍ରରେ ଭାରତୀୟ ଚିନ୍ତାଧାରା ଏବଂ ଭବିଷ୍ୟତ ପାଇଁ ସହଯୋଗର ମନ୍ତ୍ର ବୋଲି ପ୍ରଧାନମନ୍ତ୍ରୀ କହିଥିଲେ ।